Ուրեմն ի՞նչ է իրենից ներկայցնում Մաքսային միությունը (ՄՄ): Պաշտոնական սահմանումով, դա Բելառուսի, Ղազախստանի ու Ռուսաստանի առևտրատնտեսական ինտեգրման ձև է, որը նախատեսում է միասնական մաքսային տարածք, որի սահմաններում փոխադարձ առևտրի դեպքում չեն կիրառվում մաքսային տուրքեր ու տնտեսական բնույթի սահմանափակումներ, բացառությամբ հատուկ պաշտպանիչ, հակադեմպինգային ու հատուցման միջոցների: Ընդ որում մասնակից երկրները օգտվում են միասնական մաքսային սակագնից և առևտրի կանոնակարգման միասնական միջոցներ երրորդ երկրների հետ: Մաքսային միության միասնական մաքսային տարածքը կազմում են Բելառուսի, Ղազախստանի ու Ռուսաստանի տարածքները, ինչպես նաև այդ պետությունների տարածքներից դուրս գտնվող արհեստական կղզիներ, շինություններ, սարքեր ու այլ օբյեկտներ, որոնք հանդեպ ՄՄ անդամ պետությունները բացառիկ իրավատիրություն ունեն: ՄՄ ստեղծումից Ռուսաստանը կարող է ստանալ 400 մլրդ դոլար, իսկ Բելառուսն ու Ղազախստանը՝ 16-ական մլդր դոլար 2015թ.: Մաքսային միության պոտենցիալի ամբողջական օգտագործումը կարող է հանգեցնել բեռնափոխադրումների ժամկետների կրճատման Չինաստանից դեպի Եվրոպա գրեթե 4 անգամ: ՌԳԱ Ժողովրդական տնտեսագիտական կանխատեսման ինստիտուտի գիտնականների հաշվարկներով, Մաքսային միության ստեղծումը թույլ կտա խթանել տնտեսական զարգացումն ու ՀՆԱ լրացուցիչ 15 տոկոսի աճ ապահովել մասնակից երկրների համար 2015թ.: